OpenLLM-France/wikimedia huggingface dataset:
# Tharsis Tholus

El Tharsis Tholus és un volcà marcià de tipus escut que mesura uns 150 quilòmetres de diàmetre i arriba a uns 8 quilòmetres d'alçada. Per l'est i l'oest del volcà, l'estructura està com aplanada, donant-li una estranya aparença. Un dels motius que pot provocar això és que, quan va expulsar la lava, el centre del volcà es va venir a baix. Una altra causa possible, és que s'hagin produït lliscaments de terra a ambdós costats.

## Referències

* ↑ "Tharsis Tholus". Gazetteer of Planetary Nomenclature. USGS Astrogeology Research Program. (anglès)

## Enllaços externs

* http://www.solarviews.com/cap/mars/tharsis.htm
# Salvador Crescenti Miró

Salvador Crescenti i Miró (Móra d'Ebre, 16 de maig de 1903 - Salt, 20 de març de 1978) va ser un fotògraf català.
Salvador Crescenti, descendent d'immigrants italians, va nàixer a Móra (d'Ebre). En plena adolescència, va abandonar el seu poble natal per establir-se primer a Girona i després a Salt. S'introduïx en el món de la fotografia d'una forma autodidacta. S'inicia com a fotògraf professional als 26 anys, professió que serà el seu modus vivendi la resta de la seua vida. No va obrir mai botiga.
Afavorit per la seva condició atlètica, Crescenti va recórrer amb la seva bicicleta grans distàncies per tal de retratar els vilatans que ho sol·licitaven i, també, per a fotografiar alguns esdeveniments, sempre amb la finalitat de cercar la notícia. El món de l'esport gironí, al qual va estar vinculat com a esportista actiu i també com a aficionat de múltiples disciplines, li deu gran part de la producció gràfica de l'època. Per aquest motiu, és considerat com un dels precursors de la fotografia esportiva a Girona.
Amb els anys, Salvador Crescenti es va anar fent un nom com a fotògraf. A la dècada del 1940, les seves fotografies apareixen per a il·lustrar programes de les Fires de Sant Narcís. També es coneix la seva participació en exposicions de fotografia.

## Referències

* ↑ Feixas Quintana, Cristina; Berga, Miquel. Salvador Crescenti. Girona: Ajuntament de Girona; Rigau Editors, Desembre de 2012, p. 105. ISBN 978-84-8496-181-9.

## Enllaços externs

* L'obra fotogràfica de Salvador Crescenti es pot consultar en línia al web del Centre de Recerca i Difusió de la Imatge (CRDI) de l'Ajuntament de Girona.
# Museu de minerals i joies de Maine

El Museu de minerals i joies de Maine (en anglès, Maine Mineral and Gem Museum) és un museu de geologia situat a la localitat de Bethel, a Maine (Estats Units). Mostra una col·lecció de roques, minerals i meteorits.
El museu es va formar a partir de les mostres de la Perham's Maine Mineral Store, fundada el 1919. Després del tancament el 2009, els filantrops establerts a Massachusetts Lawrence Stifler i Mary McFadden van comprar la col·lecció Perham, i el museu es va obrir el 2019.
Alguns dels exemplars més destacats que conté el museu són el meteorit marcià més gran conegut, el Taoudenni 002, el tros més gran de l'asteroide (4) Vesta a la Terra, o l'exposició més gran de meteorits lunars i marcians del món.

## Referències

* ↑ «Home». Maine Mineral & Gem Museum. [Consulta: 15 març 2022].
* ↑ «Maine Mineral & Gem Museum» (en anglès). Atlas Obscura. [Consulta: 15 març 2022].
* 1 2 Libby, Peter «A Museum Devoted to Geological Treasures Opens in Maine». The New York Times, December 12, 2019.
* ↑ «The Stifler Collection of Meteorites». Maine Mineral & Gem Museum. [Consulta: 15 març 2022].
# Joan Texidor i Cos

Joan Texidor i Cós (Tortellà, 22 de gener de 1838 – Barcelona, 16 de maig de 1885) va ser un farmacèutic i naturalista català amb càtedra de farmàcia a les universitats de Barcelona, Santiago de Compostela i Madrid.

## Biografia

Juan Just Miquel Texidor i Cós va néixer a Tortellà, fill de Josep Teixidor i Puig i de Teresa Cos i Duran.
Va escriure diferents obres divulgatives en castellà i va ser director de la revista El Restaurador Farmacéutico. Va ser associat de l'Acadèmia de Ciències i Arts de Barcelona.
Es va casar amb Enriqueta Sagarra y Aymar, de Barcelona.

## Obres

* Notas geológicas tomadas de la provincia de Gerona (1879-80)
* Noticias de fenómenos volcánicos en Cataluña... (1884)
* Apuntes para la flora de España (1869)
* Flora farmacéutica de España y Portugal (1871)
* Nuevos apuntes para la flora de España (1872)
* Tratado de materia farmacéutica mineral (1873)
* Farmacopea general alopática, veterinaria y homeopática (coautor amb A.Casasa, 1885)

## Referències

* ↑ El seu cognom es troba també escrit com a Teixidor, com ara a les inscripcions de naixement i defunció. Per contra, en l'esquela de defunció apareix com a Texidor, així com als llibres que va escriure.
* 1 2 Registre de Defuncions de l'Ajuntament de Barcelona, any 1885, número de registre 3458.

## Bibliografia

* «Joan Texidor i Cos». Gran Enciclopèdia Catalana. Barcelona: Grup Enciclopèdia Catalana.
# Micropanchax scheeli

Micropanchax scheeli és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Àfrica: Camerun, Guinea Equatorial i Nigèria.

## Referències

* ↑ «Micropanchax scheeli». Catalogue of Life. (anglès) (anglès)
* ↑ BioLib (anglès) i (txec)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Roman, B. 1970. Nuevas especies de peces de Río Muni (Guinea Ecuatorial). Publ. Inst. Biol. Apl. Barc. v. 49: 5-23. Any 1970.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Trofeu Armangué

El Trofeu Armangué (en castellà, Trofeo Armangué) fou una cursa internacional d'autocicles organitzada entre el 1921 i el 1923 pel Reial Moto Club de Catalunya amb el suport de la Penya Rhin. El Trofeu s'instaurà en homenatge pòstum a Josep Maria Armangué, actiu membre del RMCC i promotor dels esports de motor a Catalunya mort en un accident aeri al Prat de Llobregat el 1917.
La prova, també anomenada Copa S.M. El Rey, es disputava en circuits improvisats pels voltants de Tarragona i constava de diverses curses: a banda de la principal per a autocicles, n'hi havia de complementàries per a motocicletes i sidecars, les quals rebien la denominació de Campionat del RMCC.
El circuit emprat a la primera edició feia el recorregut Tarragona-Secuita-Vallmoll-Tarragona. La segona edició, programada inicialment per al 21 de maig de 1922, s'hagué de córrer en dues dates diferents, ja que la primera fou aturada abans del final de la primera volta a causa d'un accident en què moriren tres persones: el mecànic del pilot André Lombard, Paul Honer, i dos nens que eren entre el públic, Maria Coll i Amadeu Grau. L'accident es produí quan Lombard s'estavellà amb el seu autocicle Salmson prop del Pont del Diable. La segona cursa es disputà el 29 d'octubre d'aquell mateix any.

## Palmarès

| Edició | Any | Data | Circuit | Distància (km) | Guanyador | Autocicle | Temps | Mitjana (km/h) |
| I | 1921 | 29 de juny | Tarragona | 300,02 | Joan Andreu | JBR | 4h05'32.6" | 73,02 |
| II | 1922 | 29 d'octubre | Tarragona | 363,41 | Robert Benoist | Salmson VAL | 4h18'00.6" | 85,5 |
| III | 1923 | 3 de juny | Tarragona | 363,40 | Lucien Desvaux | Salmson GP | 4h13'23" | 86,05 |

### Notes

* ↑ 30 km x 10 voltes
* ↑ 30,28 km x 12 voltes
* ↑ Robert Benoist marcà també la volta ràpida, amb un temps de 19'30" (93,18 km/h)
* ↑ 30,28 km x 12 voltes

## Referències

* ↑ Del Arco, Javier; Arderiu, Miquel; Montero, Xavier; Camp, Jordi. «Els "feliços 20"». A: Història de l'automobilisme a Catalunya. Barcelona: Planeta, 1990, p. 36-43. ISBN 84-320-6249-9.
* ↑ Ciuró, Joaquim. «Centenario de un genial automovilista» (en castellà). Hemeroteca. La Vanguardia, 22-01-1991. [Consulta: 5 juny 2015].
* ↑ Herreros, Francisco; Aznar, José Luis. «Las primeras carreras». A: Historia del motociclismo en España (en castellà). Barcelona: RACC, 1998, p. 128-135. ISBN 84-920886-5-6.
* ↑ «El Trofeo Armangué y el Campeonato del R.M.C. de Cataluña» (PDF) (en castellà). Hemeroteca. El Mundo Deportivo, 30-06-1921. [Consulta: 28 gener 2011].
* ↑ «Trofeo Armangué. Dia aciago» (en castellà). Hemeroteca. La Vanguardia, 23-05-1922. [Consulta: 5 juny 2015].
* 1 2 «II Trofeo Armangue» (en anglès). teamdan.com. Arxivat de l'original el 24 de setembre 2015. [Consulta: 27 maig 2016].
* ↑ «I Trofeo Armangue» (en anglès). teamdan.com. Arxivat de l'original el 4 de maig 2009. [Consulta: 27 maig 2016].
* ↑ «III Trofeo Armangue» (en anglès). teamdan.com. Arxivat de l'original el 7 d’octubre 2018. [Consulta: 27 maig 2016].
# Serrat de la Malallau

El Serrat de la Malallau és un serrat del terme municipal de Conca de Dalt, antigament del d'Hortoneda de la Conca, situat en terres de l'antic poble d'Herba-savina, a la comarca del Pallars Jussà.
És a llevant d'Herba-savina, a la dreta del riu de Carreu i al nord del Camí de Carreu. És a llevant del Clot de Carabasser, a ponent del Serrat de la Cabanera.
# Tharsis (Huelva)

Tharsis és una localitat del municipi d'Alosno a la província de Huelva (Andalusia). El 2019 tenia 1.727 habitants i forma part de la comarca d'El Andévalo.
Aquest llogaret ha estat durant molts segles una zona minera. De les mines s'extreia, sobretot, pirita per a la fabricació d'àcid sulfúric.
A l'octubre de 2018, aquesta Entitat local autònoma es va constituir com a municipi, però el veïns d'Alosno van recórrer aquesta decisió. Finalment, el Tribunal Superior de Justícia d'Andalusia va suspendre la segregació.

## Referències

* ↑ «Decreto 182/2018, de 2 de octubre, por el que se aprueba la creación del municipio de Tharsis por segregación del término municipal de Alosno (Huelva)». BOJA, 09-10-2018 [Consulta: 10 febrer 2020].
* ↑ «Vecinos de Alosno recurren al TSJA para frenar la segregación de Tharsis». ABC de Sevilla, 13-12-2018 [Consulta: 10 febrer 2020].
* ↑ «El TSJA confirma la suspensión cautelar de la segregación de Tharsis de Alosno (Huelva)». Europa Press, 06-03-2019 [Consulta: 10 febrer 2020].
# Réutov (ciutat)

Réutov (en rus: Ре́утов) és una ciutat de l'óblast de Moscou, a Rússia. Es troba a l'est de Moscou.

## Ciutats agermanades

* Mansfield, Regne Unit
* Niasvij, Belarús
# Maximilien Vox

Maximilien Vox, el veritable nom del qual és Samuel William Théodore Monod (16 de desembre de 1894, Condé-sur-Noireau - 18 de desembre de 1974, Lurs, on és enterrat), va ser un gravador, dibuixant, il·lustrador, editor, periodista, crític de l'art, i teòric i historiador de les lletres i de la tipografia francesa. Maximilien Vox continua sent viu i conegut al món de la tipografia pel seu model pedagògic de reconeixement i d'identificació de les lletres tipogràfiques, que encara és l'únic acceptat per l'Associació tipogràfica internacional (AtypI). En efecte, va crear, el 1954, el que es farà la Classificació VOX-ATypI, adoptada per la comissió de l'AtypI el 1962.
# Lily Tuck

Lily Tuck (París, 10 d'octubre de 1938) és una escriptora estatunidenca. Amb la novel·la The News from Paraguay va guanyar el National Book Award de 2004.

## Obres
### Novel·les

* The Double Life of Liliane. New York: Atlantic Monthly Press, 2015. ISBN 978-0-8021-2402-9
* I Married You For Happiness. New York: Atlantic Monthly Press, 2011. ISBN 978-0-8021-1991-9
* The News from Paraguay. New York: Harper Collins, 2004. ISBN 978-0-06-620944-9
* Siam, or the Woman Who Shot a Man. New York: Overlook Press, 1999. ISBN 978-0-87951-723-6
* The Woman Who Walked on Water. New York: Riverhead Books, 1996. ISBN 978-1-57322-583-0
* Interviewing Matisse or the Woman Who Died Standing Up. New York: Knopf, 1991. ISBN 978-0-394-58935-0

### Reculls de contes

* Limbo, and Other Places I Have Lived. New York: Harper Perennial, 2002. ISBN 978-0-06-093485-9
* The House at Belle Fontaine: Stories, New York: Atlantic Monthly Press, 2013. ISBN 978-0-80212-016-8

### Biografies

* Woman of Rome: A Life of Elsa Morante. New York: Harper Collins, 2008. ISBN 978-0-06-147256-5

## Referències

* ↑ Wyatt, Edward «South America Epic Wins the National Book Award» (en anglès). The New York Times, 18-11-2004. ISSN: 0362-4331.
* ↑ «Lily Tuck Books In Order», 23-10-2017. [Consulta: 21 setembre 2019].
# Scorpis lineolata

Scorpis lineolata és una espècie de peix pertanyent a la família dels kifòsids.

## Descripció

* Pot arribar a fer 30 cm de llargària màxima.

## Hàbitat

És un peix marí i d'aigua salabrosa, associat als esculls i de clima temperat que viu entre 1 i 30 m de fondària.

## Distribució geogràfica

Es troba al Pacífic sud-occidental: Austràlia (incloent-hi l'est de Tasmània i l'illa de Lord Howe) i el nord de Nova Zelanda.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kuiter, R.H., 1993. Coastal fishes of south-eastern Australia. University of Hawaii Press. Honolulu, Hawaii. 437 p.
* ↑ Kuiter, R.H., 1993.
* ↑ Francis, M.P., 1993. Checklist of the coastal fishes of Lord Howe, Norfolk, and Kermadec Islands, Southwest Pacific Ocean. Pac. Sci. 47(2):136-170.
* ↑ Francis, M.P., 1996. Geographic distribution of marine reef fishes in the New Zealand region. N.Z. J. Mar. Freshwat. Res. 30:35-55.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* ↑ Neira, F.J., A.G. Miskiewicz i T. Trnski, 1998. Larvae of temperate Australian fishes: laboratory guide for larval fish identification. University of Western Australia Press. 474 p.
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.
* ↑ Taylor, R.B. i T.J. Willis, 1998. Relationships amongst length, weight and growth of north-eastern New Zealand reef fishes. Mar. Freshwat. Res. 49:255-260.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# San Costantino Albanese

San Costantino Albanese (albanès Shën Kostandini ) és un municipi italià, dins de la província de Potenza. L'any 2006 tenia 852 habitants. És un dels municipis on viu la comunitat Arbëreshë. Limita amb els municipis de Chiaromonte, Francavilla in Sinni, Noepoli, San Paolo Albanese i Terranova di Pollino.

## Administració

Llista d'alcaldes :
| Període | Identitat | Partit |
| 2006- | Giuseppe Cantisani | Llista cívica |
# Na Jordana

«Na Jordana» té aquests significats:
* Carrers de València: Carrer de Na Jordana, via urbana de la ciutat del Túria.
* Carrers de València: Plaça de Pere Borrego, coneguda anteriorment com a Plaça de Na Jordana.
* Cultura: Associació Cultural Fallera Na Jordana, falla de secció especial de la ciutat de València.
# Maximilien de Béthune, duc de Sully

Maximilien de Béthune, primer duc de Sully (13 de desembre de 1560 – 22 de desembre de 1641) va ser un ministre francès hugonot i la "mà dreta" del rei Enric IV de França en el govern de França. Va organitzar un sistema de centralisme administratiu a França. Tenia idees de neoestoicisme sobre la virtut, la prudència i la disciplina.

## Biografia

Nasqué al Château de Rosny prop de Mantes-la-Jolie dins una branca de la Casa de Bethune en una família noble originària d'Artois. Als onze anys va ser presentat davant Enric de Navarra el futur rei de França i hi va estar permanentment unit. Va escapar discretament de la Matança del Dia de Sant Bartomeu tot portant ostensiblement sota el braç un "Llibre d'Hores" catòlic. Va estudiar matemàtica i història a la cort d'Enric de Navarra.
En la guerra civil de 1575 s'allistà a l'exèrcit protestant. Va ser ferit greument a la batalla d'Ivry (1590). Va aconsellar Enric IV que es tornés catòlic però ell mateix no ho va fer.

## Referències

* Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.

## Notes

* ↑ James A. Moncure, ed. Research Guide to European Historical Biography: 1450-Present (4 vol 1992); 4:1812-22
* ↑ André Duchesne, Histoire généalogique de la Maison de Béthune, Paris, 1639.
# UA (desambiguació)

UA té els següents significats:
* Universitat d'Alacant.
* Unitat astronòmica.
* Unió Africana.
* Unidad Alavesa.
* United Artists.
* Unidad Aragonesa
* Unitat d'Aran
Viccionari
# Lily Serna

Lily Serna (Jerusalem, 5 de juliol de 1986) és una matemàtica i presentadora de televisió australiana, millor coneguda per presentar conjuntament el programa de jocs de l'SBS Letters and Numbers (2010-2012) i el programa de cuina Destination Flavor (2012 - present).

## Educació

Nascuda a Jerusalem, Serna va assistir a Cheltenham Girls 'High School a Sydney, Austràlia, i es va graduar a la Universitat de Tecnologia Sydney el 2009, amb una llicenciatura en Matemàtiques i Finances i una llicenciatura en Estudis Internacionals. L'agost de 2010, va començar a co-presentar Letters and Numbers com el gurú aritmètic del programa, mentre completava els honors d'estudiar a temps parcial en matemàtiques amb aplicacions en biologia, observant els efectes de les inundacions al riu Fitzroy i a la Gran barrera de corall. L'agost de 2012, va ser nomenada Ambaixadora de Numeració per a la Setmana Nacional de l'Alfabetització i la Numeració, i al setembre va ser membre de la Junta de l'Institut Australià de Ciències Matemàtiques. Serna pretén completar un Ph.D. en ciència ambiental.

## Referències

* 1 2 «Lily Serna». Saxton, 2011. Arxivat de l'original el 31 de març de 2012. [Consulta: 23 juliol 2011].
* 1 2 «Meet the Hosts: Lily Serna». Letters and Numbers website. Special Broadcasting Service, 2010. Arxivat de l'original el 31 de març de 2012. [Consulta: 20 gener 2011].
* 1 2 3 Sacha Molitorisz «Boot camp for the brain». Sydney Morning Herald, 02-08-2010 [Consulta: 20 gener 2011].
* ↑ Tapp, Jessica. «Letters and Numbers». UTS News Room, 03-10-2010. Arxivat de l'original el 31 de març de 2012.
* ↑ «Gender's in the Balance». Australian Mathematical Sciences Institute, 03-10-2017.
* ↑ «Letters and numbers». University of Technology, Sydney, 03-10-2010.
# Segamat

Segamat és un districte de l'estat de Johore a Malàisia, amb una superfície de 2.851,26 km² i una població de 198.142 habitants (2005). Està situat al nord-oest de l'estat, al límit amb l'estat de Negeri Sembilan. La capital és Segamat.
La ciutat es va formar després del 1511 quan el bendahara (primer ministre) de Malaca en fuita s'hi va aturar, va beure aigua d'un riu i la va trobar frecs i va dir (Segar Amat = que fresca); com que ningú sabia el nom del riu li va dir Segar Amat del que va derivar Segamat que va passar al poble proper de Rantau Panjang. Un governador es va instal·lar a la regió, que era propera a Malaca ocupada pels portuguesos. Al segle xviii va caure en mans dels Minangkabau i va quedar integrada com estat dins la federació de Sri Menanti però al darrer quart del segle xix els britànics van retornar l'estat als sobirans de Johore (descendents dels sultans de Malaca), dels dominis dels quals des de llavors va formar part. El 1933 es va constituir en un dels 8 districtes de l'estat (abans eren 4).
El districte està dividit en 11 mukim:
* Mukim Sungai Segamat
* Mukim Gemereh
* Mukim Bekok
* Mukim Jabi
* Mukim Sermin
* Mukim Buloh Kasap
* Mukim Jementah
* Mukim Pogoh
* Mukim Labis
* Mukim Chaah
* Mukim Gemas
La bandera de Segamat és partida horitzontalment vermell sobre blau marí, amb una mitja lluna i estel daurats al centre (les puntes de la mitja lluna cap al pal) rodejada d'onze estrelles blanques.

## Referències

* Llegenda sobre la fundació de Segamat a ezinearticles.com/?Segamat---My-Historical-Hometown&id=3239494
* Coses de Segamat
# San Colombano Certénoli

San Colombano Certénoli (en ligur San Comban) és un comune sparso italià, situat a la regió de la Ligúria i a la ciutat metropolitana de Gènova. El 2011 tenia 577 habitants. La seu de l'ajuntament es troba a la frazione de Chiesa Nuova.

## Geografia

Territori molt gran, que es troba a la vall Fontanabuona, a l'est de Gènova. Té una superfície de 41,58 km² i les frazioni d'Aveggio, Baranzuolo, Bavaggi, Calvari, Camposasco, Celesia, Certenoli, Chiesa Nuova, Cichero, Maggi, Mezzavalle, Romaggi, San Colombano i San Martino al Monte. Limita amb les comunes de Borzonasca, Carasco, Coreglia Ligure, Leivi, Mezzanego, Orero, Rapallo, Rezzoaglio i Zoagli.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 25 juliol 2015].
# Mortsel

Mortsel és un municipi belga de la província d'Anvers a la regió de Flandes. Limita al nord-oest amb Anvers, al nord-est amb Borsbeek, a l'est amb Boechout, al sud-oest amb Edegem i al sud-est amb Hove.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 1.128 | 1.044 | 1.347 | 1.526 | 1.455 | 1.488 | 1.903 | 2.144 | 2.911 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 3.463 | 5.760 | 7.866 | 13.557 | 16.445 | 25.731 | 28.012 | 27.470 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 | 2006 |
| Població | 27.470 | 26.834 | 26.401 | 25.978 | 25.784 | 25.086 | 24.393 | 24.429 |
| Font: NIS |||||||||

## Personatges il·lustres

* Bart de Wever, polític flamenc.
# Jonatan Johansson

Jonatan Johansson (Estocolm, 16 d'agost de 1975) és un exfutbolista finlandès de la dècada de 2000.
Fou 106 cops internacional amb la selecció finlandesa.
Pel que fa a clubs, destacà a Rangers, Charlton Athletic i Hibernian.
Un cop retirat fou entrenador a Greenock Morton i Motherwell.

## Referències

* ↑ «Bellamy writes off Wales chances». BBC Sport. BBC, 28-03-2009.
* ↑ Johansson agrees Hibernian switch , BBC Sport, 13 November 2008.
* ↑ Jonatan Johansson a National-Football-Teams.com (anglès)
* ↑ «Archived copy». Arxivat de l'original el 25 maig 2011. [Consulta: 25 maig 2011]. (finès)
* ↑ «TV: Johansson confirmed as U20s coach». Motherwell F.C., 31-08-2012 [Consulta: 31 agost 2012]. Arxivat 30 April 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-04-30. [Consulta: 25 febrer 2019].
* ↑ Jonatan Johansson Arxivat 2013-11-09 a Wayback Machine., motherwellfc.co.uk, 31 July 2013.
* ↑ «Morton: Former Rangers assistant Jonatan Johansson named as manager». BBC Sport, 06-09-2018. [Consulta: 6 setembre 2018].